Cegléd Város Önkormányzatának Polgármesterétől

2700 Cegléd, Kossuth tér 1.

Levélcím: 2701 Cegléd, Pf.: 85.

Tel.: 06/53/511-400



|  |  |
| --- | --- |
| Ügyiratszám: C/2469/2025.  Előterjesztő: dr. Csáky András polgármester  Szakmai előterjesztő: Sipos Nikoletta pénzügyi irodavezető | Tárgy: visszatérítendő rendkívüli támogatás igénylése |

**ELŐTERJESZTÉS**

Cegléd Város Önkormányzata Képviselő-testületének 2025. május 29-ei rendkívüli ülésére

**Tisztelt Képviselő-testület!**

Magyarország 2025. évi központi költségvetésének megalapozásáról szóló 2024. LXXIV. évi törvénye szabályozza a helyi iparűzési adóbevétel többlete alapján meghatározandó fizetési kötelezettséggel kapcsolatos szabályokat.

A Magyar Közlöny 2025. évi 56. számában megjelent a települési önkormányzatok helyi iparűzési adóbevétel többlete alapján 2025. május hónapban teljesítendő fizetési kötelezettségről szóló 13/2025. (V.14.) NGM rendelet, mely Cegléd Város Önkormányzata esetében 118.484.610 Ft normatíva elvonást jelent.

Önkormányzatunknak a rendszer túlterheltsége miatt nem sikerült feladni a 2025. első negyedévi időközi költségvetési és mérlegjelentést. A pénzügyi iroda folyamatosan egyeztetett az adatszolgáltató felületet kezelő Kincstárral, aki azt az általános információt adta valamennyi hasonló helyzetben lévő önkormányzat számára, hogy 1-2 nap türelmi idő fennáll még az adatszolgáltatás feladásra.

A Közigazgatási és Területfejlesztési Minisztérium körlevelet küldött az érintett önkormányzatoknak, mely szerint lehetőség nyílik visszatérítendő rendkívüli önkormányzati támogatás igénylésére, amennyiben a fizetési kötelezettség teljesítése az önkormányzat gazdálkodásában pénzügyi feszültséget okoz. A támogatási igényt május 30-ig szükséges benyújtani.

Tekintettel arra, hogy a 118.484.610 Ft a májusi normatívából kerül elvonásra, mely az önkormányzat működtetésének alapjául szolgál, mindenképpen szükségesnek látom a támogatási igény benyújtását. A visszatérítendő támogatás a normatíva visszapótlását szolgálja, amely csak a kötelezően ellátandó önkormányzati feladatok finanszírozására fordítható, és 2026. júniusában kell azt visszafizetni.

Kérem a Képviselő-testületet, hogy a határozati javaslatot támogatni szíveskedjen.

Az idő rövidségére tekintettel az előterjesztést a bizottságok nem tárgyalták

A döntéshozatal a Magyarország helyi önkormányzatairól szóló 2011. évi CLXXXIX. törvény (Mötv.) 46. § (1) bekezdése, valamint (2) bekezdésben foglaltakra figyelemmel, **nyilvános ülés** keretében, az 50. § alapján – figyelemmel a 42. § 7. pontjára - **minősített szavazati arány**t igényel.

Cegléd, 2025. május 28.

Dr. Csáky András

polgármester

**Határozati javaslat**

**Cegléd Város Önkormányzatának Képviselő-testülete**

1. Visszatérítendő rendkívüli önkormányzati támogatást igényel 118.848.610 Ft összegben a helyi iparűzési adóbevétel többlet alapján meghatározott fizetési kötelezettség teljesítésére.
2. Felhatalmazza a polgármestert az 1. pontban meghatározott támogatás iránti pályázat Közigazgatási és Területfejlesztési, valamint a Nemzetgazdasági Minisztériumhoz történő benyújtására, a szükséges nyilatkozatok megtételére, eredményes pályázat esetén a visszatérítendő támogatás felhasználására.
3. Utasítja a Ceglédi Közös Önkormányzati Hivatalt, hogy a határozatról az érintetteket értesítse.

**Határidő az** 1. pontban: 2025. május 30.Felelős: Dr. Csáky András

a 2. pontban: folyamatos

a 3. pontban: azonnal

A határozatot kapja:

1. Pénzügyi Iroda

Láttam:

Dr. Diósgyőri Gitta

címzetes főjegyző